Straight edge

Straight edge (vo voľnom preklade výhoda triezvosti, skrátene Str8 Edge, SE, SxE alebo sXe) je názov životného štýlu, hudobnej subkultúry a sociálneho hnutia spojeného s hardcore punkom, ktorého prívrženci sa zdržiavajú užívania alkoholu, drog a iných návykových látok. Vznikol ako reakcia na sexuálnu revolúciu, hedonizmus a škandály spojené s punkrockovou hudbou. Tento termín sa po prvý raz objavil na začiatku 80. rokov 20. storočia v jednej zo skladieb hardcorepunkovej skupiny Minor Threat s eponymným názvom Straight Edge, v ktorej spevák Ian MacKaye spieva o svojom životnom štýle, v ktorom nemajú miesto drogy. Slovo straight sa dá v tomto prípade preložiť ako „triezvy“ a slovo edge ako „výhoda“ (americká fráza have an edge – „mať výhodu“). 
Prívrženci Straight Edge odmietali drogy, ktoré boli neoddeliteľnou súčasťou hardcorepunkovej scény osemdesiatych rokov. Ich základnou myšlienkou bola snaha žiť život bez akoholu, tabaku a iných návykových látok, taktiež vyhýbanie sa častému striedaniu sexuálnych partnerov – promiskuite. Niektorí členovia tohto hnutia rovnako odmietali konzumáciu kofeínu, iní sa stali vegetariánmi alebo vegánmi. Symbolom Straight Edge je veľké písmeno „X“, ktoré sa maľovalo deťom a mladistvým navštevujúcim nočné podniky v Los Angeles. Toto označenie malo zabezpečiť, že im nebude poskytnutý alkohol.

Symbolika

Najviac používaným symbolom straight edge je veľké písmeno „X“. Prívrženci Straight Edge ho bežne nosia vytetované na rôznych častiach tela, najmä na chrbáte ruky, prípadne oboch rúk (pri príležitosti hardcore koncertov aj nakreslené hrubým čiernym prepisovačom). Neskôr sa označenie X začalo objavovať aj na oblečení a odznakoch, niekedy sa používa aj trojité xXx.
Podľa novinára Michael-a Azzerad-a, tvorcu knihy o hardcore punku s názvom „Our band could be your life“ (doslovný preklad eng.=Naša kapela môže byť tvoj život) ako prví prišli s označením X členovia kapely Teen Idles. Kapela mala naplánovaný koncert v San Francisskom klube Mabuhay Gardens, ale keď prišla na miesto vystúpenia, manažment klubu zistil, že členovia spadajú pod vekovú hranicu 21 rokov, čo v USA predstavuje vek, od kedy je možné legálne požívať alkohol. (V niektorých častiach USA bolo preto bežnou praxou, nevpúšťanie teenagerov na koncerty.) Manažment preto prišiel s kompromisom, keď členov označil veľkým X na chrbte oboch rúk, ako varovanie pre zamestnancov klubu, aby kapele nebol podávaný alkohol. 
Po návrate do Washingtonu sa jednotliví členovia rozhodli túto prax zaviesť do lokálnych klubov, s úmyslom púšťať teenagerov do klubov bez toho, aby im bol podávaný alkohol. Napriek tomu, že vo Washingtonských kluboch sa tento zvyk príliš neujal, začal byť tento znak spájaný s životným štýlom straight edge. V nasledujúcich rokoch, si tento systém osvojilo viacero klubov po spojených štátoch.
Variant s trojitým X (xXx) vytvoril bubeník kapely Minor Threat, Jeff Nelson, v kresbe, v ktorej na vlajke Washingtonu D.C. (domovské mesto kapely) nahradil tri hviezdy troma X (xXx). Z tohto označenia pochádza aj skrátenie termínu straight edge na sXe. Obdobne sa aj termín hardcore niekedy označuje ako hXc.

Vznik

Najväčší vplyv na vytvorenie Straight Edge scény mal hudobník Ian MacKaye. V roku 1979 založil hardcorepunkovú skupinu The Teen Idels, ktorá pomerne rýchlo dosiahla vysokú popularitu na washingtonskej scéne. MacKaye, basgitarista a hlavný skladateľ, bol zarytým fanúšikom rockového hudbníka Teda Nugenta, ktorý rovnako pestoval život bez drog. MacKayove piesne z toho obdobia mali názvy I Drink Milk a Dead Head. Propagovali „čistý“ a „triezvy“ životný štýl, ktorý bol  v rozpore s promiskuitou, užívaním kokaínu a heroínu, údajne charakteristickými pred hudobníkov z Washingtonu.  
Po rozpade The Teen Idels založili bývalí členovia MacKaye a Jeff Nelson skupinu Minor Threat. MacKaye sa stal lídrom a spevákom tejto skupiny. Svojou hudbou aj naďalej podporoval myšlienku životného štýlu bez drog, čo ho viedlo k napísaniu textu ku skladbe Straight Edge. Pesnička sa objavili EP z roku 1981. Text popisuje MacKayove opovrhovanie drogami a následným sebazničením. V refréne sa spieva I’ve got the straight edge (Som straight edge, v preklade: Mám výhodu, pretože som triezvy).
Tento text zaznamenal v krátkom čase veľký vplyv na hardcorepunkovú scénu. Ľudia, ktorí sa vyhýbali pitiu alkoholu si začali maľovať na prednú časť rúk písmeno „X“. Tento symbol sa používal v niektorých podnikoch a reštauráciách na označenie detí a mladistvých, ktorým nesmel byť podávaný alkohol. Vo Washingtone začali používať ako symbol „XXX“ ako narážku na hviezdy, ktoré sa nachádzajú na vlajke Washingtonu, D.C. Táto úprava sa objavila aj na obale kompilácie Flex Your Head, ktorú vydalo MacKayove a Nelsonove vydavateľstvo Dischord Records.
Základným elementom hnutia Straight Edge sa stala tzv. Three-Step-Formula, ktorá má svoj pôvod v ďalšom texte skupiny Minor Threat, tentoraz ku skladbe Out of Step z roku 1981. Slogan bol prevzatý z prvých veršov piesne.
Pod vplyvom Minor Threat vznikli ďalšie Straight Edge skupiny ako 7 Seconds z Rena, SSD a DYS z Bostonu a Uniform Choice z Kalifornie, ktoré boli prvými predstaviteľmi hnutia mimo Washingtonu. 
MacKaye seba nikdy nevidel ako hlavnú postavu hnutia Straight Edge. Zároveň bol ale pyšný, že jeho postoj sa stal vzorom pre mnoho mladých ľudí. Svoje texty vnímal skôr ako vyjadrenie vlastných pocitov, než snahu o určovanie kódexov správania. V prvých rokoch Straight Edge ešte neexistovali žiadne pevné pravidlá, ktoré by presne definovali, čo Straight Edge znamená. Aj samotné odmietanie drog bolo rozporuplné. Dôkazom je fakt, že nie všetci členovia dvoch významných Straight Edge kapiel Minor Threat a 7 Seconds neužívali drogy.